## Izziņa par atzinumos sniegtajiem iebildumiem

Ministru kabineta rīkojuma projekts **„Par jaunas infrastruktūras izveidi kontroles dienestu funkciju īstenošanai Uriekstes ielā 42, Rīgā”**

|  |  |
| --- | --- |
| **Informācija par elektronisko saskaņošanu:**  Datums: | 18.12.2020. – starpinstitūciju sanāksme  14.01.2021 – 5 dienu elektroniskā saskaņošana |
| Saskaņošanas dalībnieki: | Tieslietu ministrija, Iekšlietu ministrija, Satiksmes ministrija, Zemkopības ministrija |
|  |  |
| Saskaņošanas dalībnieki izskatīja šādu ministriju (citu institūciju) iebildumus un priekšlikumus | Tieslietu ministrijas 02.04.2020 atzinums Nr.1-9.1/347  Iekšlietu ministrijas 03.04.2020.atzinums Nr.1-57/847; Iekšlietu ministrijas 25.01.2021 atzinums Nr.1-57/228  Satiksmes ministrijas 03.04.2020. atzinums Nr.03-03/48  Zemkopības ministrijas 31.03.2020. atzinums Nr.5-3e/668/2020- bez iebildumiem un priekšlikumiem |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

1. **Jautājumi, par kuriem e-saskaņošanā vienošanās nav panākta – nav**

|  |  |  |  |  |  |
| --- | --- | --- | --- | --- | --- |
| **Nr.  p.k.** | **Saskaņošanai nosūtītā projekta redakcija (konkrēta punkta (panta) redakcija)** | **Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)** | **Atbildīgās ministrijas pamatojums iebilduma noraidījumam** | **Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma** | **Projekta attiecīgā punkta (panta) galīgā redakcija** |

1. **Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr.p.k. | **Saskaņošanai nosūtītā projekta redakcija (konkrētā punkta (panta) redakcija)** | **Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)** | **Atbildīgās ministrijas norāde par to, ka iebildums ir ņemts vērā vai informācija par saskaņošanā panākto alternatīvo risinājumu** | **Projekta attiecīgā punkta (panta) galīgā redakcija** |
| 1 | 2 | 3 | 4 | 5 |
| 2. | *Rīkojuma projekts, MK protokollēmuma projekts, anotācija* | **Tieslietu ministrijas** 02.04.2020. atzinumā Nr.1-9.1/347 paustais iebildums:  Projektu anotācijā netiek sniegts atbilstošs projektu virzības tiesiskais pamatojums par Ministru kabineta kompetenci pieņemt projektos paredzētos lēmumus par jaunas robežšķērsošanas vietas infrastruktūras izveidi Rīgas brīvostā un tās būvniecības finansēšanu, pārdalot līdzekļus, kas šobrīd ir paredzēti sauszemes robežas robežšķērsošanas vietu “Silene” un “Pāternieki” attīstībai. Vēršam uzmanību, ka Latvijas Republikas valsts robežas likuma 23. pants paredz, ka ostās, lidostās un lidlaukos, kuros ir izveidotas robežšķērsošanas vietas, ostas pārvalde, lidostas vai lidlauka īpašnieks vai ekspluatants bez atlīdzības nodrošina kompetentās iestādes ar pārbaužu veikšanai piemērotām un ar nepieciešamajām komunikācijām aprīkotām vietām vai telpām. Tādējādi minētā norma neparedz valsts budžeta līdzekļu izmantošanu jaunas robežšķērsošanas vietas un telpu izbūvei un iekārtošanai kompetentajām iestādēm, kuras saskaņā ar Ministru kabineta 2010. gada 27. jūlija noteikumos Nr.704 “Noteikumi par robežšķērsošanas vietām un tajās veicamajām pārbaudēm” paredzēto regulējumu Rīgas brīvostā nodrošina robežpārbaudi, muitas kontroli, radiometrisko kontroli, veterināro, fitosanitāro, pārtikas nekaitīguma un nepārtikas preču drošuma, kvalitātes un klasifikācijas kontroli. Rīgas pilsētas un Rīgas brīvostas infrastruktūras attīstība, par ko tiek plaši norādīts projektu anotācijā, nevar būt par pamatojumu šāda Ministru kabineta lēmuma pieņemšanai. Ievērojot minēto, projektos paredzētie lēmumi, kā arī Ministru kabineta protokollēmuma projektā paredzētie uzdevumi ministrijām un kompetentajām iestādēm nav atbalstāmi. Ja Finanšu ministrija uzskata, ka šādu projektu virzība un valsts budžeta izmantošana minētajiem mērķiem ir pieļaujama, par to projektu anotācijā jāsniedz izvērsts pamatojums atbilstoši Latvijas Republikas valsts robežas likumā, Likumā par ostām un Rīgas brīvostas likumā, kā arī Likumā par budžetu un finanšu vadību noteiktajam regulējumam. Tieslietu ministrijas ieskatā vispirms nepieciešams grozīt Latvijas Republikas valsts robežas likuma 23. pants paredzēto regulējumu, lai projektu virzība būtu tiesiska. | **Vienošanās panākta starpinstitūciju sanāksmē**  Rīkojuma projekts un tā anotācija ir precizēta.  Papildus norādām, ka Ministru kabineta rīkojuma projekts sagatavots, lai izveidotu jaunu infrastruktūru Uriekstes ielā 42, Rīgā, Valsts ieņēmumu dienesta, Valsts robežsardzes un Pārtikas un veterinārā die-nesta struktūrvienību, kuri veic visa veida kravu kontroli, darbības nodrošināšanai Rīgas pilsētā. Projekta rezultātā tiks radīta labvēlīgāka vide uzņēmējdarbībai. Tiks nodrošināta ātra un netraucēta kravu kustība Rīgas pilsētas teritorijā, tādējādi mazinot administratīvo un finansiālo slogu komersantiem. Tiks veicināta legālo kravu kustības plūsma, nodrošinot to ātru apstrādi un kontroli, kā arī veicināta ēnu ekonomikas mazināšanās. Tiks radīta moderna darba vide veiksmīgai visu kontroles dienestu funkciju izpildei, kas iekļausies kopējā kravu kustības plūsmā. Mazināsies ar Rīgas ostu un tranzītu saistītā transporta kustības negatīvā ietekme uz Rīgas pilsētas kopējo transporta plūsmu un tiks veicināta Rīgas pilsētas gaisa kvalitātes uzlabošanās. Saskaņā ar Latvijas Republikas valsts robežas likuma 22.panta ceturto daļu robežšķērsošanas vietā ir šādas pārbaudes: robežpārbaude, ko veic Valsts robežsardzes amatpersonas; muitas kontrole, ko veic muitas iestādes (Valsts ieņēmumu dienesta struktūrvienība) amatpersonas; veterinārā, fitosanitārā, pārtikas nekaitīguma, nepārtikas preču drošuma, kvalitātes un klasifikācijas kontroles, ko veic Pārtikas un veterinārā dienesta amatpersonas, kā arī radiometriskā kontrole, ko veic normatīvajos aktos noteiktās valsts pārvaldes iestāžu amatpersonas. Tādējādi secināms, ka robežšķērsošanas vietā pamatā tiek nodrošinātas šādu trīs resoru veiktās pārbaudes – Valsts robežsardzes, Valsts ieņēmumu dienesta un Pārtikas un veterinārā dienesta.  Rīgas ostas robežšķērsošanas vietā pārbaudes nodrošina Valsts robežsardzes Rīgas pārvaldes Rīgas ostas II kategorijas robežkontroles punkts, Valsts ieņēmumu dienesta Muitas pārvaldes Rīgas Muitas kontroles punktu daļas Rīgas brīvostas muitas kontroles punkts 0210 un Pārtikas un veterinārā dienesta Rīgas ostas kontroles punkts.  Kontroles punktā Uriekstes ielā 16, Rīgā, noteikta kā uzraudzības muitas iestāde ne tikai brīvās zonas un pagaidu uzglabāšanas vietām, kuras atrodas Rīgas brīvostas teritorijā, bet arī muitas noliktavām, kuras atrodas ārpus brīvostas teritorijas Rīgas pilsētā. Kontroles punktā Uriekstes ielā 16, Rīgā, tiek nodrošinātas kontroles gan kravām, kuras tiek ievestas/izvestas no Rīgas brīvostas, gan arī kravām, kuras nav saistītas ar uzņēmējdarbību Rīgas brīvostā, bet kurām kontroles punkts Uriekstes ielā 16, Rīgā, noteikts kā uzraudzības muitas iestāde (visām precēm, kas tiek pārvietotas ar autotransportu un par kurām tiek pieteikta kāda no muitas procedūrām, ir jāatrodas muitas dienestu norādītā vietā, proti muitas kontroles punkta teritorijā vai tiešā tā tuvumā). Atbilstoši statistikai (skat. anotācijas 1.tabulu), tikai 51% no visām muitas deklarācijām, kas tiek noformētas Kontroles punktā Uriekstes ielā 16, Rīgā, veido kravas, kas saistītas ar Rīgas brīvostu, pārejās 49% ir kravas, kurām kontroles punkts noteikts kā uzraudzības punkts.  Ar projektu tiek paredzēts jaunas infrastruktūras izveide Uriekstes ielā 42, Rīgā, visu iepriekš minēto kontroles dienestu funkciju īstenošanai Rīgas ostas robežšķērsošanas vietā Rīgas pilsētas teritorijā. | *Rīkojuma projekta precizētā anotācija* |
| 1. | *Rīkojuma projekts, MK protokollēmuma projekts, anotācija* | **Iekšlietu ministrijas 03.04.2020.atzinumā Nr.1-57/847 paustie iebildumi:**  Ministru kabineta 2010.gada 27.jūlija noteikumi Nr. 704 “Noteikumi par robežšķērsošanas vietām un tajās veicamajām pārbaudēm” (turpmāk – Noteikumi Nr.704) nosaka robežšķērsošanas vietas, kas tiek izveidotas uz autoceļiem, dzelzceļiem, ostās, lidostās un lidlaukos, kā arī vietējai pierobežas satiksmei. Noteikumu Nr.704 4.punktā ir noteiktas ostas, kurā tiek izveidotas robežšķērsošanas vietas. Pašreiz kompetentās iestādes, kuru dienesta telpas ir izvietotas Uriekstes ielā 16, nodrošina pārbaudes Rīgas ostas robežšķērsošanas vietā. Līdz ar to saskaņā ar Noteikumiem Nr.704 par robežšķērsošanas vietu ir uzskatāma Rīgas osta, nevis konkrēta zemes vienība vai būve.  Ievērojot minēto, Rīkojuma projektā, Protokollēmuma projektā un Anotācijā ir nepieciešams precizēt ietverto informāciju attiecībā uz plānoto robežšķērsošanas vietas infrastruktūras izveidi Uriekstes ielā 42, proti, vai tiek paredzēts izveidot jaunu robežšķērsošanas vietu vai arī minētā iecere attiecībā uz jaunas infrastruktūras izveidi ir attiecināma uz Rīgas ostas robežšķērsošanas vietu, tās funkcionēšanas nodrošināšanai. | **Ņemts vērā**  Rīkojuma projekts, MK protokollēmums un rīkojuma projekta anotācija ir precizēta.  Ar rīkojuma projektu tiek paredzēts kontroles dienestu infrastruktūras “pārcelšana” uz Uriekstes ielu 42, Rīgā, izveidojot jaunu infrastruktūru visu kontroles dienestu funkciju īstenošanai Rīgas ostas robežšķērsošanas vietā Rīgas pilsētas teritorijā. | *Rīkojuma projekta precizētā anotācija* |
| 2. |  | Ņemot vērā šī atzinuma 1. punktā minēto, nepieciešams precizēt Anotācijā iekļauto informāciju attiecībā uz robežšķērsošanas vietas izveidi Kundziņsalā, jo pašreiz Rīgas brīvostas teritorija tiek iekļauta Rīgas ostas robežšķērsošanas vietā, kurā saskaņā ar Ministru kabineta 2010.gada 27.jūlija noteikumiem Nr.697 “Robežšķērsošanas vietas režīma noteikumi” ir noteikts attiecīgais robežšķērsošanas vietas režīms. | **Ņemts vērā.**  *Lūdzam skatīt precizēto rīkojuma projektu un tā anotāciju.* |  |
| 3. |  | Saskaņā ar Latvijas Republikas valsts robežas likuma 22.panta ceturto daļu robežšķērsošanas vietā ir šādas pārbaudes: robežpārbaude, ko veic Valsts robežsardzes amatpersonas; muitas kontrole, ko veic Muitas iestādes amatpersonas; veterinārā, fitosanitārā, pārtikas nekaitīguma, nepārtikas preču drošuma, kvalitātes un klasifikācijas kontrole, ko veic Pārtikas un veterinārā dienesta amatpersonas, kā arī radiometriskā kontrole, ko veic normatīvajos aktos noteiktās valsts pārvaldes iestāžu amatpersonas. Tādējādi secināms, ka robežšķērsošanas vietā pamatā tiek nodrošinātas šādu trīs resoru veiktās pārbaudes – Valsts robežsardzes, Valsts ieņēmumu dienesta un Pārtikas un veterinārā dienesta.  Rīgas ostas robežšķērsošanas vietā pārbaudes nodrošina Valsts robežsardzes Rīgas pārvaldes Tirdzniecības ostas II kategorijas robežkontroles punkts, Valsts ieņēmumu dienesta Muitas pārvaldes Rīgas Muitas kontroles punktu daļas Rīgas brīvostas muitas kontroles punkts 0210 un Pārtikas un veterinārā dienesta Rīgas ostas kontroles punkts.  Ievērojot minēto, nepieciešams precizēt Anotācijā iekļauto informāciju attiecībā uz jaunas infrastruktūras izveidi Kundziņsalā, jo pamatā tas netiek plānots tikai, lai pārvietotu Valsts ieņēmumu dienesta Muitas pārvaldes Rīgas Muitas kontroles punktu daļas Rīgas brīvostas muitas kontroles punktu 0210. Virzītais priekšlikums paredz visu Rīgas ostas robežšķērsošanas vietas kompetento iestāžu dienesta telpu pārvietošanu. | **Ņemts vērā.**  *Lūdzam skatīt precizēto rīkojuma projektu un tā anotāciju* |  |
| 4. |  | Saskaņā ar Latvijas Republikas valsts robežas likuma 23.pantu ostās, lidostās un lidlaukos, kuros ir izveidotas robežšķērsošanas vietas, ostas pārvalde, lidostas vai lidlauka īpašnieks vai ekspluatants bez atlīdzības nodrošina kompetentās iestādes ar pārbaužu veikšanai piemērotām un ar nepieciešamajām komunikācijām aprīkotām vietām vai telpām.  Ņemot vērā minēto, Valsts robežsardze tās funkciju un uzdevumu izpildei nepieciešamās darba telpas ostās, lidostās un lidlaukos ir tiesīga lietot bez maksas, līdz ar to aicinām izvērtēt Anotācijas III sadaļas 8.punktā ietverto informāciju attiecībā uz papildus nepieciešamajiem finanšu līdzekļiem nomas maksai. | **Ņemts vērā.**  *Lūdzam skatīt precizēto rīkojuma projektu un tā anotāciju* |  |
| 5. | *Ministru kabineta protokollēmuma projekts* | Precizēt Protokollēmuma projekta 3.punktu, nosakot, kādā termiņā iestādēm ir jādefinē savas prasības jaunās infrastruktūras izveidei robežšķērsošanas vietā. Vienlaikus aicinām noteikt, ka prasību definēšanā iestādes pēc iespējas ievēro Ministru kabineta ieteikumus par vienotām prasībām valsts pārvaldes iestāžu biroju ēkām un biroja telpu grupām, kā arī labas pārvaldības principus, ar mērķi samazināt ar ēkas būvniecību un uzturēšanu saistītās izmaksas. | **Ņemts vērā.**  MK protokollēmuma projekta 3.punkts svītrots, jo tas ir izpildīts.  Kontroles dienesti (Valsts robežsardze, Valsts ieņēmumu dienests un Pārtikas un veterināria dienests) savas prasības iesnieguši, izstrādājot tehnisko specifikāciju 2019.gadā VNĪ izsludinātajam iepirkumam “Būvprojekta minimālā sastāvā izstrāde robežšķērsošanas vietas infrastruktūras Rīgā, Kundziņsalā, izveidei”. |  |
| 6. |  | **Iekšlietu ministrijas priekšlikums:**  Vienlaikus aicinām izvērtēt iespēju objektā Uriekstes ielā 42, Rīgā paredzēt telpas arī Valsts policijas ūdens satiksmes kontroles struktūrvienībai, kas nodrošina ūdens satiksmes kontroli Rīgas ostas akvatorijā, jo esošā bāze Kundziņsalas 2.līnijā, Rīgā ir kritiskā stāvoklī. Nevienai no tajā esošajām ēkām nav ūdens pieslēguma, līdz ar to objektā ir tikai sausā tualete. Lielākā daļa ēku nav arī apkurināmas, turklāt vienīgais iespējamais apkures veids ir apkure ar malku. Ēkas ir fiziski un morāli novecojušas un neatbilst Valsts policijas vajadzībām. | Skaidrojam, ka jautājums par nepieciešamajām telpām Uriekstes ielā 42, Rīgā, paredzēt telpas arī Valsts policijas ūdens satiksmes kontroles struktūrvienībai tiks izskatīts pēc prasību saņemšanas no attiecīgās iestādes un tiks izvērtēta to īstenošanas iespējas. |  |
|  |  | **Iekšlietu ministrijas 25.01.2021 atzinumā Nr.1-57/228 izteiktie priekšlikumi:** |  |  |
| 1. | *Rīkojuma projekts, MK protokollēmuma projekts, anotācija* | Iekšlietu ministrija lūdz izvērtēt iespēju izvietot jaunajā infrastruktūras objektā Valsts policijas struktūrvienību, kas kontrolē ūdens satiksmes drošības noteikumu ievērošanu iekšējos ūdeņos, kā arī atpūtas kuģu reģistrācijas noteikumu ievērošanu, atzinumam pievienots nepieciešamo telpu funkcionālais raksturojums. | **Izvērtēts un netiek ņemts vērā.**  Skaidrojam, ka nepieciešams laiks, lai izvērtētu iesniegto prasību īstenošanas iespējas un tas ir risināms sadarbībā ar Iekšlietu ministriju un Valsts policiju. Ņemot vērā, ka rīkojuma projekta virzība Ministru kabinetā ir steidzama, jo būvprojekta minimālā sastāvā izstrādei jānotiek līdz šā gada beigām, Iekšlietu ministrijas priekšlikums netiek ņemts vērā.  Informējam, ka VNĪ izvērtēs Valsts policijas struktūrvienības iesniegtās prasības, tai skaitā par papildus 250 m2 telpām, 600m2 apsildāmu angāru laivām, un 600 m2 ārtelpu un vērtēs iespēju tās iekļaut būvniecības projekta ieceres – būvprojekta minimālā sastāvā izstrādes uzdevumā. Jautājums par Valsts policijas struktūrvienībai nepieciešamajām telpām, finansējumu un tā avotu, risināms būvniecības projekta otrajā kārtā, kad Ministru kabinetā tiks iesniegti detalizēti priekšlikumi par projekta tālāku attīstību, tajā skaitā nepieciešamo finansējumu un tā avotu. |  |
| 2. | *Ministru kabineta protokollēmuma projekts* | Svītrot protokollēmuma projekta 2.punktu, jo tas dublē likuma “Par valsts budžetu 2021.gadam” 44.panta astotās daļas regulējumu. | **Izvērtēts un netiek ņemts vērā.**  Ministru kabineta protokollēmuma projekta 2.punkta redakcija saskaņota ar Tieslietu ministriju bez iebildumiem. |  |
| 3. | *Ministru kabineta protokollēmuma projekts* | Papildināt protokollēmuma projektu ar jaunu punktu šādā redakcijā:  “…Finanšu ministrijai sadarbībā ar Tieslietu ministriju, Iekšlietu ministriju, Zemkopības ministriju, Satiksmes ministriju un Rīgas brīvostas pārvaldi izvērtēt Latvijas Republikas valsts robežas likuma 23.panta regulējuma attiecināmību uz jaunas infrastruktūras izveides kontroles dienestu funkciju īstenošanai projektu un, ja nepieciešams, sagatavot un iesniegt izskatīšanai Ministru kabinetā attiecīgu grozījumu projektu Latvijas Republikas valsts robežas likumā.” | **Izvērtēts un netiek ņemts vērā.**  Latvijas Republikas valsts robežas likuma 23.panta regulējums, noteic, ka “Ostās, lidostās un lidlaukos, kuros ir izveidotas robežšķērsošanas vietas, ostas pārvalde, lidostas vai lidlauka īpašnieks vai ekspluatants bez atlīdzības nodrošina kompetentās iestādes ar pārbaužu veikšanai piemērotām un ar nepieciešamajām komunikācijām aprīkotām vietām vai telpām”.  Rīkojuma projekts neparedz jaunas robežšķērsošanas vietas izbūvi Rīgas brīvostai, tā ir jauna infrastruktūra kontroles dienestu funkciju izpildei, kas atradīsies Uriekstes ielā 42, Rīgā. Īpašnieks jaunajai infrastruktūrai būs Finanšu ministrija (pārvaldītājs VNĪ), kas nav nedz ostas pārvalde, nedz lidosta vai lidlauka īpašnieks. Infrastruktūras lietošana tiks veikta pamatojoties uz nomas attiecībām ar iestādēm. |  |
| 4. | *Rīkojuma projekts, MK protokollēmuma projekts, anotācija* | Vēršam uzmanību uz to, ka anotācijas I sadaļas 1.punktā minētajos politikas plānošanas dokumentos paredzēta jaunas robežšķērsošanas vietas infrastruktūras izveide Kundziņsalā. Ievērojot minēto, izvērtēt nepieciešamību attiecīgi precizēt projektu. | **Izvērtēts un netiek ņemts vērā.**  Vietvārds “Kundziņsala” ir Rīgas pilsētas apkaime Ziemeļu rajonā, kurā ietilpst Rīgas pilsētas daļa Rutku sala un tā netiek lietota oficiālajā adrešu pierakstā. Jaunas infrastruktūras izveidei kontroles dienestu funkciju īstenošanai ir zināms konkrēts nekustamais īpašums un tā adrese ir Uriekstes ielā 42, Rīgā. |  |
| 5. | *Anotācija* | Likuma “Par valsts budžetu 2021.gadam” 44.panta astotā daļa noteic, ka būvprojekta minimālā sastāvā izstrādes izdevumi ir ne vairāk kā 150 000 *euro*. Tas ietver arī pievienotās vērtības nodokli. Anotācijā vairākkārt minēts šis izmaksu apmērs, bet 7.lappuses 1.rindkopā iekavās norādīts “(bez PVN)”. Ievērojot minēto, ierosinām attiecīgi precizēt šo informāciju. | **Ņemts vērā un atbilstoši precizēts.** |  |
| 1. | *Ministru kabineta protokollēmuma projekts* | **Satiksmes ministrijas 03.04.2020. atzinumā Nr.03-03/48 sniegtais iebildums:**  Ministru kabineta sēdes protokollēmuma projektā paredzēts uzdevums Satiksmes ministrijai sešu mēnešu laikā izstrādāt un iesniegt izskatīšanai Ministru kabinetā likumprojektu ‘”GrozījumI Likumā par ostām”, tajā paredzot, ka Ministru kabinets valsts zemi, kas atrodas ostas teritorijā, var atļaut nodot citas ministrijas valdījumā, ja tā nepieciešama valsts pārvaldes funkciju veikšanai.  Vēršam uzmanību, ka atbilstoši Likuma par ostām pārejas noteikumu 14. punktam Ministru kabinetam jāizvērtē Latvijas ostu pārvaldības modeļa atbilstību starptautiskajiem labas pārvaldības principiem un līdz 2020.gada 1.jūlijam jāiesniedz Saeimai likumprojektu par Latvijas ostu pārvaldības modeļa maiņu.  Līdz ar to Satiksmes ministrija gatavo jaunu likumprojektu, kas turpmāk reglamentēs Latvijas ostu darbību. Minētā likumprojekta spēkā stāšanās termiņš būs zināms tikai pēc likumprojekta pieņemšanas Saeimā. Ievērojot iepriekš minēto, lūdzam protokollēmuma projekta 4. punktā Satiksmes ministrijai noteiktā pienākuma izpildes termiņu pagarināt no sešiem mēnešiem uz 12 mēnešiem, izsakot protokollēmuma projekta 4. punktu šādā redakcijā (attiecīgi precizējot rīkojuma projekta anotācijas I sadaļas 2. punktu):  "4. Satiksmes ministrijai 12 mēnešu laikā veikt izmaiņas normatīvajos aktos, kas regulē ostu darbību, paredzot iespēju nodot valsts zemi, kas atrodas ostas teritorijā, citas ministrijas valdījumā, ja tā nepieciešama valsts pārvaldes funkciju veikšanai.". | **Vienošanās panākta starpinstitūciju sanāksmē**  Satiksmes ministrija ir izstrādājusi likumprojektu “Grozījumi Likumā par ostām“ VSS-538, kas 29.12.2020. ar Satiksmes ministrijas pavadvēstuli Nr.01-10/209 iesniegts Valsts kancelejā tālākai izskatīšanai Ministri kabinetā. Likumprojekts paredz paplašināt rīcību ar valsts nekustamo īpašumu, kas atrodas ostas teritorijā, tai skaitā atļaut nodod nekustamo īpašumu (valsts zemes, būves un inženierbūves), kas atrodas ostas teritorijā, tās valsts institūcijas valdījumā, kuras kompetencē esošās funkcijas īstenošanai attiecīgais nekustamā īpašuma objekts ir nepieciešams.  Ievērojot iepriekš minēto MK sēdes protokollēmuma projektā tiek paredzēts uzdevums Finanšu ministrijai (VNĪ) pēc likumprojekta “Grozījumi Likumā par ostām” atbalstīšanas 2. lasījumā Saeimā, risināt jautājumu par nepieciešamās zemes vienības daļas jaunas infrastruktūras izveidei kontroles dienestu funkciju īstenošanai nodalīšanu no zemes vienības (zemes vienības kadastra apzīmējums 0100 068 0097) Uriekstes ielā 42, Rīgā, un nodalītās zemes vienības daļas nodošanu Finanšu ministrijai valdījumā, iesniedzot attiecīgu Ministru kabineta rīkojuma projektu. |  |

Atbildīgā amatpersona: VAS “Valsts nekustamie īpašumi” izpilddirektors

Ojārs Valkers\_\_\_\_\_\_\_\_

(paraksts)